
1. ASJAOLUD JA MENETLUSE KÄIK

10.07.2018. a esitas Riigi Kinnisvara AS, registrikood  10788733, Narva Linnavalitsuse Linnamajandusametile taotluse, milles palub vabastust  teede ja tänavate sulgemise maksust  linnatänavate sulgemisel  Tuleviku  tänaval Narva piiripunkti veoautode riigist välja suunal voldikväravate ees oleva teeaugu remontimiseks. 
Remonttööd viiakse läbi hiljemalt juuli lõpuks.



2. ÕIGUSLIKUD ALUSED

Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, 
mille kohaselt linnavalitsus lahendab ja korraldab kohaliku elu küsimusi, mis volikogu määruste 
või otsustega või valla- ja linna põhimäärusega on pandud täitmiseks valitsusele.
Narva Linnavolikogu 21.05.2015 määruse nr 18 "Narva linna teede ja tänavate sulgemise 
maks" § 9 lõike 1 võib Narva Linnavalitsus erandjuhul oma korraldusega anda territooriumi 
sulgemismaksu soodustust, lähtudes avalikust huvist ja kui üritus on linnaelu aspektis oluline.

3. OTSUS
       
Vabastada Riigi Kinnisvara AS, registrikood  10788733, teede ja tänavate sulgemise maksust  seoses Tuleviku  tänava teeaugu remontimisega. 

                                                           4. RAKENDUSSÄTTED

4.1.   Narva Linnakantseleil teha korraldus teatavaks Narva Linnavalitsuse Linnamajandusametile. 
4.2.   Korraldus jõustub teatavakstegemisest.
4.3.   Korralduse peale võib esitada kaebuse Tartu Halduskohtu Jõhvi kohtumajale 
        halduskohtumenetluse seadustikus sätestatud korras 30 päeva jooksul arvates korralduse 
        teatavakstegemisest.

